ਐਂਡਰਿਊ ਟੇਟ
ਐਮੋਰੀ ਐਂਡਰਿਊ ਟੇਟ ਦੂਜਾ (ਜਨਮ 14 ਦਸੰਬਰ 1986) ਇੱਕ ਅਮਰੀਕੀ-ਬ੍ਰਿਟਿਸ਼ ਇੰਟਰਨੈੱਟ ਵਿਅਕਤੀਤਵ ਅਤੇ ਪੂਰਬਲਾ ਪੇਸ਼ੇਵਰ ਕਿੱਕਬਾਕਸਰ ਹੈ। ਆਪਣੇ ਕਿੱਕਬਾਕਸਿੰਗ ਪੇਸ਼ੇ ਤੋਂ ਬਾਅਦ, ਟੇਟ ਨੇ ਆਪਣੀ ਵੈੱਬਸਾਈਟ ਦੇ ਮਾਧਿਅਮ ਦੁਆਰਾ ਇਨਫਿਲੂਅੰਸਰ (ਪ੍ਰਭਾਵਕ) ਮਾਰਕੀਟਿੰਗ ਦੇ ਖੇਤਰ ਵਿੱਚ ਪ੍ਰਸਿੱਧੀ ਪ੍ਰਾਪਤ ਕੀਤੀ। ਉਸਨੇ ਅਦਾਇਗੀ ਕੋਰਸਾਂ ਅਤੇ ਸਦੱਸਤਾਵਾਂ ਦੀ ਪੇਸ਼ਕਸ਼ ਕਰਨੀ ਵੀ ਸ਼ੁਰੂ ਕੀਤੀ। ਸੋਸ਼ਲ ਮੀਡੀਆ 'ਤੇ ਟੈਟ ਦੀ ਇਸਤਰੀ-ਵਿਰੋਸ਼ੀ ਟਿੱਪਣੀਆਂ ਦੇ ਨਤੀਜੇ ਵਜੋਂ ਟਵਿੱਟਰ, ਫੇਸਬੁੱਕ, ਇੰਸਟਾਗ੍ਰਾਮ, ਯੂਟਿਊਬ ਅਤੇ ਟਿੱਕਟੌਕ ਨੇ ਉਸਨੂੰ ਆਪਣੇ ਪਲੇਟਫਾਰਮਾਂ ਵਰਤਣ ਤੋਂ ਪ੍ਰਤਿਬੰਧਿਤ ਕੀਤਾ।

ਮੁੱਢਲਾ ਜੀਵਨ 
ਟੇਟ ਦਾ ਜਨਮ 14 ਦਸੰਬਰ, 1986, ਨੂੰ ਸ਼ਿਕਾਗੋ, ਇਲੀਨੋਇਸ, ਵਿਖੇ ਹੋਇਆ ਸੀ ਅਤੇ ਉਸਦਾ ਪਾਲਣ ਪੋਸ਼ਣ ਲੂਟਨ, ਇੰਗਲੈਂਡ ਵਿੱਚ ਹੋਇਆ ਸੀ। ਉਸਦੇ ਅਫਰੀਕਨ-ਅਮਰੀਕਨ ਪਿਤਾ, ਐਮੋਰੀ ਟੇਟ, ਸ਼ਤਰੰਜ ਦਾ ਅੰਤਰਰਾਸ਼ਟਰੀ ਮਾਸਟਰ ਸੀ। ਉਸਦੀ ਮਾਂ ਇੱਕ ਕੇਟਰਿੰਗ ਸਹਾਇਕ ਵਜੋਂ ਕੰਮ ਕਰਦੀ ਸੀ। ਟੇਟ ਨੇ ਪੰਜ ਸਾਲ ਦੀ ਉਮਰ ਵਿੱਚ ਸ਼ਤਰੰਜ ਖੇਡਣਾ ਸਿੱਖ ਲਿਆ ਅਤੇ ਬਾਲਗਾਂ ਦੀਆਂ ਪ੍ਰਤਿਯੋਗਿਤਾਵਾਂ ਵਿੱਚ ਹਿੱਸਾ ਲਿਆ, ਹਾਲਾਂਕਿ ਉਸਦੇ ਪਿਤਾ ਨੇ ਉਸਨੂੰ ਖੇਡਾਂ ਵਿੱਚ ਹਾਰਨ ਤੇ ਨਿਰਾਸ਼ ਹੋ ਕੇ ਉਸਨੂੰ ਬਾਲਗ ਪ੍ਰਤਿਯੋਗਿਤਾਵਾਂ ਵਿੱਚ ਹਿੱਸ ਲੈਣ ਤੋਂ ਰੋਕਿਆ।

ਪੇਸ਼ਾ

ਕਿੱਕਬਾਕਸਿੰਗ 

2005 ਵਿੱਚ, ਟੇਟ ਨੇ ਬਾਕਸਿੰਗ ਵਰਗੇ ਲੜਾਕੂ ਖੇਡਾਂ ਦਾ ਅਭਿਆਸ ਕਰਨਾ ਸ਼ੁਰੂ ਕੀਤਾ। 2009 ਵਿੱਚ, ਟੈਲੀਵਿਜ਼ਨ ਵਿਗਿਆਪਨ ਵੇਚਣ ਵਿੱਚ ਨੌਕਰੀ ਕਰਦੇ ਹੋਏ, ਉਸਨੇ ਡਰਬੀ, ਇੰਗਲੈਂਡ ਵਿੱਚ ਇੰਟਰਨੈਸ਼ਨਲ ਸਪੋਰਟ ਕਰਾਟੇ ਐਸੋਸੀਏਸ਼ਨ (ISKA) 'ਫੁੱਲ ਕਾਂਟੈਕਟ ਕਰੂਜ਼ਰਵੇਟ ਚੈਂਪੀਅਨਸ਼ਿਪ' ਜਿੱਤੀ, ਅਤੇ ਯੂਰਪ ਵਿੱਚ ਉਸਦੀ ਡਿਵੀਜਨ ਵਿੱਚ ਪਹਿਲੇ ਨੰਬਰ 'ਤੇ ਰਿਹਾ। ਹਾਲਾਂਕਿ ਉਸਨੇ ਆਪਣੀਆਂ 19 ਵਿੱਚੋਂ 17 ਲੜਾਈਆਂ ਜਿੱਤੀਆਂ ਸਨ, ਉਸਨੇ ਕਿਹਾ ਕਿ ਇਹ ਉਸਦਾ ਪਹਿਲਾ ਬੈਲਟ ਅਤੇ ਖਿਤਾਬ ਸੀ।

ਟੇਟ ਨੇ ਆਪਣਾ ਪਹਿਲਾ ISKA ਵਿਸ਼ਵ ਖਿਤਾਬ ਨਾਕਆਊਟ ਰਾਹੀਂ ਜੀਨ-ਲੂਕ ਬੇਨੋਇਟ ਖਿਲਾਫ ਆਪਣੇ ਦੂਜੇ ਮੁਕਾਬਲੇ ਉਪਰੰਤ ਜਿੱਤਿਆ, ਪਹਿਲੇ ਮੁਕਾਬਲੇ ਵਿੱਚ ਫੈਸਲੇ ਦੁਆਰਾ ਬੇਨੋਇਟ ਤੋਂ ਉਹ ਹਾਰ ਗਿਆ ਸੀ। 2013 ਵਿੱਚ, ਟੇਟ ਨੇ ਆਪਣਾ ਦੂਜਾ ISKA ਵਿਸ਼ਵ ਖਿਤਾਬ ਚੈਟੌਰੇਨਾਰਡ, ਫਰਾਂਸ ਵਿੱਚ ਆਯੋਜਿਤ ਇੱਕ 12-ਰਾਉਂਡ ਮੁਕਾਬਲੇ ਵਿੱਚ ਜਿੱਤਿਆ, ਜਿਸ ਨਾਲ ਉਹ ਦੋ ਵੱਖ-ਵੱਖ ਭਾਰ ਵਰਗਾਂ ਵਿੱਚ ਵਿਸ਼ਵ ਚੈਂਪੀਅਨ ਬਣਿਆ। ISKA ਤੋਂ ਬਾਹਰ, ਟੇਟ ਨੇ ਥੋੜ੍ਹੇ ਸਮੇਂ ਲਈ ਮਿਕਸਡ ਮਾਰਸ਼ਲ ਆਰਟਸ ਵਿੱਚ ਸ਼ਾਮਲ ਹੋਇਆ, ਅਤੇ ਉਸਨੇ ਆਪਣੇ ਪਹਿਲੇ ਦੋ ਮੁਕਾਬਲੇ ਜਿੱਤੇ। ਇਸ ਤੋਂ ਬਾਅਦ ਉਹ ਲੜਾਕੂ ਖੇਡਾਂ ਵਿੱਚ ਭਾਗ ਲੈਣਾ ਬੰਦ ਕਰ ਦਿੱਤਾ।

ਬਿੱਗ ਬ੍ਰਦਰ ਅਤੇ ਔਨਲਾਈਨ ਉੱਦਮ 
2016 ਵਿੱਚ, ਜਦੋਂ ਉਹ ਬਿਗ ਬ੍ਰਦਰ ਦੇ ਸਤਾਰ੍ਹਵੇਂ ਸੀਜ਼ਨ ਵਿੱਚ ਇੱਕ ਮਹਿਮਾਨ ਦੇ ਤੌਰ ਤੇ ਸ਼ਾਮਲ ਸੀ, ਟੈਟ ਟਵਿੱਟਰ 'ਤੇ ਆਪਣੀਆਂ ਸਮਲਿੰਗੀ-ਵਿਰੁੱਧ ਅਤੇ ਨਸਲਵਾਦੀ ਟਿੱਪਣੀਆਂ ਲਈ ਜਾਂਚ ਦੇ ਘੇਰੇ ਵਿੱਚ ਆਇਆ। ਇੱਕ ਵੀਡੀਓ ਦੇ ਜਾਰੀ ਹੋਣ ਤੋਂ ਬਾਅਦ ਜਿਸ ਵਿੱਚ ਟੈਟ ਇੱਕ ਮਹਿਲਾ ਨੂੰ ਬੈਲਟ ਨਾਲ ਕੁੱਟਦਾ ਦਿਖਾਈ ਦਿੱਤਾ, ਟੈਟ ਨੂੰ ਸਿਰਫ ਛੇ ਦਿਨਾਂ ਦੀ ਭਾਗੀਦਾਰੀ ਤੋਂ ਬਾਅਦ ਸ਼ੋਅ ਤੋਂ ਹਟਾ ਦਿੱਤਾ ਗਿਆ। ਟੈਟ ਨੇ ਕਿਹਾ ਕਿ ਉਸਦੀ ਵੀਡੀਓ ਵਿੱਚ ਦਿਖਾਈ ਗਈ ਮਹਿਲਾ ਨਾਲ ਦੋਸਤੀ ਸੀ ਅਤੇ ਕਿਹਾ ਕਿ ਇਹ ਕਾਰਵਾਈਆਂ ਸਹਿਮਤੀ ਨਾਲ ਕੀਤੀਆਂ ਗਈਆਂ ਸਨ।

ਟੇਟ ਆਪਣੀ ਨਿੱਜੀ ਵੈੱਬਸਾਈਟ ਦੇ ਜਰਿਏ ਅਮੀਰ ਬਣਨ ਅਤੇ "ਪੁਰਸ਼-ਮਹਿਲਾ ਵਿਚਕਾਰ ਗੱਲਬਾਤ" ਬਾਰੇ ਸਿਖਲਾਈ ਕੋਰਸਾਂ ਨੂੰ ਪੇਸ਼ ਕਰਦਾ ਹੈ। ਵੈੱਬਸਾਈਟ ਦੇ ਅਨੁਸਾਰ, ਉਹ ਕਰਮਚਾਰੀਆਂ ਦੇ ਤੌਰ 'ਤੇ ਆਪਣੀਆਂ ਗਰਲਫ੍ਰੈਂਡਾਂ ਦੀ ਵਰਤੋਂ ਕਰਕੇ ਇੱਕ ਵੈਬਕੈਮ ਸਟੂਡੀਓ ਚਲਾਉਂਦਾ ਹੈ। ਟੇਟ ਅਤੇ ਉਸਦੇ ਭਰਾ ਨੇ ਰੋਮਾਨੀਆ ਵਿੱਚ ਇੱਕ ਵੈਬਕੈਮ ਕਾਰੋਬਾਰ ਸ਼ੁਰੂ ਕੀਤਾ, ਉਹ ਹਤਾਸ਼ ਮਰਦਾਂ ਤੋਂ ਪੈਸੇ ਵਸੂਲਣ ਲਈ ਵੈਬਕੈਮ ਕੁੜੀਆਂ ਦੀ ਵਰਤੋਂ ਕਰਦਾ ਸੀ, ਅਤੇ ਦਾਅਵਾ ਕੀਤਾ ਕਿ ਉਸਨੇ ਅਜਿਹਾ ਕਰਕੇ ਲੱਖਾਂ ਡਾਲਰ ਕਮਾਏ ਹਨ। ਉਹ ਅਤੇ ਉਸਦਾ ਭਰਾ ਮੰਨਦੇ ਹਨ ਕਿ ਉਨ੍ਹਾਂ ਦਾ ਇਹ ਵਪਾਰ ਇੱਕ "ਸੰਪੂਰਨ ਘੁਟਾਲਾ" ਹੈ।

ਸੋਸ਼ਲ ਮੀਡੀਆ ਮੌਜੂਦਗੀ 
ਹਾਰਵੇ ਵੇਨਸਟੀਨ ਜਿਨਸੀ ਸ਼ੋਸ਼ਣ ਦੇ ਮਾਮਲਿਆਂ ਵਿੱਚ ਜਿਨਸੀ ਸ਼ੋਸ਼ਣ ਦੇ ਯੋਗ ਹੋਣ ਬਾਰੇ ਉਸਦੇ ਵਿਚਾਰ ਟਵਿੱਟਰ ਤੇ ਧਿਆਨ ਪ੍ਰਾਪਤ ਕੀਤਾ। 2017 ਵਿੱਚ, ਟੇਟ ਨੇ ਕਿਹਾ ਕਿ ਡਿਪਰੈਸ਼ਨ (ਉਸਾਦੀ) ਇੱਕ ਅਸਲੀ ਬਿਮਾਰੀ ਨਹੀਂ ਹੈ। ਟੈਟ ਦੇ ਤਿੰਨ ਟਵਿੱਟਰ ਖਾਤਿਆਂ ਨੂੰ ਵੱਖ-ਵੱਖ ਸਮੇਂ 'ਤੇ ਮੁਅੱਤਲ ਕੀਤਾ ਗਿਆ ਸੀ। ਇਸ ਕਰਕੇ ਉਹ ਟਵਿੱਟਰ ਤੋਂ ਕਈ ਵਾਰ ਪ੍ਰਤਿਬੰਧਿਤ ਹੋਇਆ।

ਇੰਟਰਨੈੱਟ ਤੇ, ਟੇਟ ਸ਼ੁਰੂ ਵਿੱਚ ਇੰਫੋਵਾਰਸ, ਪਾਲ ਜੋਸੇਫ ਵਾਟਸਨ, ਜੈਕ ਪੋਸੋਬੀਕ, ਅਤੇ ਮਾਈਕ ਸੇਰਨੋਵਿਚ ਵਰਗੇ ਦੂਰ-ਸੱਜੇ ਵਿਅਕਤੀਤਵਾਂ ਨਾਲ ਗੱਲਬਾਤ ਕਰਦਾ ਹੋਇਆ ਨਜ਼ਾਰ ਆਇਆ। 2022 ਦੌਰਾਨ, ਆਪਣੇ ਇਸਤਰੀ-ਵਿਰੋਧੀ ਵਿਚਾਰਾਂ ਨੂੰ ਮੱਦੇਨਜ਼ਰ ਰੱਖਦੇ ਹੋਏ ਟੈਟ ਨੂੰ ਸੋਸ਼ਲ ਮੀਡੀਆ 'ਤੇ ਕਈ ਅੰਗਰੇਜ਼ੀ ਬੋਲਣ ਵਾਲੇ ਦੇਸ਼ਾਂ ਵਿੱਚ ਬਹੁਤ ਸਾਰੇ ਦਿਸ਼ਾਹੀਣ ਨੌਜਵਾਨ ਪੁਰਸ਼ਾਂ ਲਈ ਇੱਕ ਪੰਥ ਆਗੂ ਵਰਗਾ ਵਿਅਕਤੀਤਵ ਮੰਨਿਆ ਜਾਂਦਾ ਹੈ। ਪਹਿਲਾਂ ਆਪਣੇ ਆਪ ਨੂੰ "ਇੱਕ ਲਿੰਗਵਾਦੀ "ਨਾਰੀਵਾਦ-ਵਿਰੋਧੀ" ਵਜੋਂ ਵਰਣਨ ਕਰਨ ਤੋਂ ਬਾਅਦ, ਟੇਟ ਨੇ ਕਿਹਾ ਕਿ ਮਹਿਲਾਵਾਂ ਉੱਪਰ ਪੁਰਸ਼ਾਂ ਦਾ ਪੂਰਾ ਅਧਿਕਾਰ ਹੈ ਅਤੇ ਜੇ ਕਿਸੇ ਮਹਿਲਾ ਉਸਦੇ ਉੱਤੇ ਬੇਵਫ਼ਾਈ ਦੇ ਇਲਜ਼ਾਮ ਲਗਾਉਣ ਦੀ ਕੋਸ਼ਿਸ਼ ਕਰਦੀ ਹੈ ਤਾਂ ਉਹ ਉਸ ਮਹਿਲਾ 'ਤੇ ਬੇਰਹਿਮ ਹਮਲਾ ਕਰੇਗਾ। ਵ੍ਹਾਈਟ ਰਿਬਨ ਮੁਹਿੰਮ, ਮਹਿਲਾਵਾਂ ਉੱਤੇ ਹਿੰਸਾ ਦੇ ਵਿਰੁੱਧ ਵਕਾਲਤ ਕਰਨ ਵਾਲੀ ਇੱਕ ਗੈਰ-ਲਾਭਕਾਰੀ ਸੰਸਥਾ ਦਾ ਕਹਿਣਾ ਹੈ ਕਿ ਉਨ੍ਹਾਂ ਟੇਟ ਦਾ ਉਸਦੇ ਨੌਜਵਾਨ ਪੁਰਸ਼ ਦਰਸ਼ਕਾਂ ਤੇ ਪ੍ਰਭਾਵ ਨੂੰ ਲੈ ਕੇ ਅਤਿਅੰਤ ਚਿੰਤਿਤ ਹਨ। ਆਪਣੀ ਇਸਤਰੀ-ਵਿਰੋਧੀ ਅਤੇ ਨਸਲਵਾਦੀ ਬਿਆਨਬਾਜ਼ੀ 'ਤੇ ਕੀਤੀ ਗਈ ਆਲੋਚਨਾ ਦੇ ਜਵਾਬ ਵਿੱਚ, ਟੇਟ ਨੇ ਕਿਹਾ ਕਿ ਉਸਦੇ ਵਲੋਂ "ਮਹਿਲਾਵਾਂ ਦੀ ਪ੍ਰਸ਼ੰਸਾ ਕਰਨ ਵਾਲੇ ਬਹੁਤ ਸਾਰੇ ਵੀਡੀਓ" ਬਣਾਏ ਗਏ ਹਨ ਅਤੇ ਮੁੱਖ ਰੂਪ ਵਿੱਚ ਉਸਦੇ ਦਰਸ਼ਕਾਂ ਨੂੰ "ਜ਼ਹਿਰੀਲੇ ਅਤੇ ਘੱਟ ਮੁੱਲ ਵਾਲੇ ਲੋਕਾਂ" ਤੋਂ ਬਚਣ ਲਈ ਸਿਖਾਉਣਾ ਹੈ। ਉਸਨੇ ਅੱਗੇ ਕਿਹਾ ਕਿ ਉਹ ਇੱਕ "ਔਨਲਾਈਨ ਕਿਰਦਾਰ" ਨਿਭਾਉਂਦਾ ਹੈ। 

ਘਿਰਣਾ ਨਾਲ ਭਰੀ ਭਾਸ਼ਾ ਅਤੇ ਖਤਰਨਾਕ ਸੰਸਥਾਵਾਂ ਅਤੇ ਵਿਅਕਤੀਆਂ 'ਤੇ ਉਨ੍ਹਾਂ ਦੀਆਂ ਨੀਤੀਆਂ ਦੀ ਉਲੰਘਣਾ ਕਰਨ ਲਈ ਟੇਟ ਨੂੰ ਅਗਸਤ 2022 ਵਿੱਚ ਫੇਸਬੁੱਕ ਅਤੇ ਇੰਸਟਾਗ੍ਰਾਮ ਤੋਂ ਪ੍ਰਤਿਬੰਧਿਤ ਕੀਤਾ ਗਿਆ ਸੀ। ਟੇਟ ਨੇ ਯੂਟਿਊਬ 'ਤੇ ਪੋਸਟ ਕੀਤੇ ਗਏ ਇੱਕ ਵੀਡੀਓ ਵਿੱਚ ਪ੍ਰਤਿਬੰਧਾਂਨੂੰ ਜਵਾਬ ਦਿੰਦਾ ਹੋਇਆ ਕਿਹਾ ਕਿ ਉਸਦੀਆਂ ਅਧਿਕਤਰ ਟਿੱਪਣੀਆਂ ਨੂੰ ਪ੍ਰਸੰਗ ਤੋਂ ਬਾਹਰ ਲਿਆ ਗਿਆ ਸੀ ਅਤੇ ਉਹ ਇਸ ਗੱਲ ਦੀ ਉੱਤਰਦਾਇਕਤਾ ਲੈਂਦਾ ਹੈ।

ਅਪਰਾਧਿਕ ਜਾਂਚ 
ਆਪਣੇ ਯੂਟਿਊਬ ਚੈਨਲ 'ਤੇ ਪੋਸਟ ਕੀਤੇ ਗਏ ਇੱਕ ਵੀਡੀਓ ਵਿੱਚ (ਜਿੜ੍ਹਾ ਹੁਣ ਹਟਾਇਆ ਗਿਆ ਹੈ), ਟੇਟ ਨੇ ਕਿਹਾ ਕਿ ਉਸਨੇ ਰੋਮਾਨੀਆ ਜਾਣ ਦਾ ਨਿਰਨਾ ਲਿਆ ਕਿਉਂਕਿ ਉੱਥੇ ਪੂਰਬੀ ਯੂਰਪ ਵਿੱਚ ਉਸਦੇ ਉੱਪਰ ਬਲਾਤਕਾਰ ਦੇ ਦੋਸ਼ਾਂ ਤੋਂ ਮੁਕਤ ਹੋਣਾ ਆਸਾਨ ਸੀ। ਅਪ੍ਰੈਲ 2022 ਵਿੱਚ, ਮਨੁੱਖੀ ਤਸਕਰੀ ਅਤੇ ਬਲਾਤਕਾਰ ਦੀ ਜਾਂਚ ਦੇ ਸਬੰਧ ਵਿੱਚ ਰੋਮਾਨੀਆ ਦੇ ਆਰਗੇਨਾਈਜ਼ਡ ਕ੍ਰਾਈਮ ਐਂਡ ਟੈਰੋਰਿਜ਼ਮ (DIICOT) ਦੀ ਜਾਂਚ ਡਾਇਰੈਕਟੋਰੇਟ ਦੁਆਰਾ ਟੈਟ ਦੇ ਘਰ ਛਾਪਾ ਮਾਰਿਆ ਗਿਆ ਸੀ। ਛਾਪੇਮਾਰੀ ਦੌਰਾਨ ਉਸਦੇ ਘਰ ਵਿੱਚ ਇੱਕ ਅਮਰੀਕੀ ਮਹਿਲਾ ਅਤੇ ਇੱਕ ਰੋਮਾਨੀਅਨ ਮਹਿਲਾ ਮਿੱਲੀਆਂ ਗਈਆਂ।  ਅਗਸਤ 2022 ਤੱਕ, ਰੋਮਾਨੀਅਨ ਅਧਿਕਾਰੀਆਂ ਨੇ ਕਿਹਾ ਕਿ ਜਾਂਚ ਜਾਰੀ ਹੈ।

ਹਵਾਲੇ

ਬਾਹਰੀ ਕੜੀਆਂ 

 
 
 
 
 https://www.therealworld.org/

ਜਨਮ 1986
ਜ਼ਿੰਦਾ ਲੋਕ